Virusi vya corona: Ligi ya Ujerumani Bundesliga kurejelewa Mei 16\nMabingwa wa ligi hiyo Bayern Munich watacheza siku ya Jumapili ya Mei

Hiyo itakuwa mechi ya kwanza kuchezwa katika ligi la Ulaya kufuatia mechi nyingi kusitishwa kutokana na mlipuko wa virusi vya  corona.

Moja ya michuano ambayo itachukua nafasi ni kati ya timu ya Schalke na Borussia Dortmund.

Mabingwa wa ligi hiyo Bayern Munich, ambao wanaongoza kwa alama nne kusawazisha kuingia kiwango cha juu, pale watakapokutana kwenye mechi mjini  Berlin siku ya Jumapili.

Timu nyingi zina michezo tisa ya kucheza, na msimu huu fainali zinatarajiwa mwishoni mwa wiki ya tarehe 27-28 Juni.

Shirikisho la soka nchini Ujerumani (DFB) alisema msimu huu utaanza huku kukiwa na masharti ya kiafya ambayo lazima yazingatiwe kwa kutoruhusu mashabiki kuhudhuria uwanjani kuona mechi na wachezaji kupima virusi vya corona.

Watu wapatao 300 wakiwemo wachezaji, wafanyakazi na maofisa ndio watakuwa ndani au karibu na uwanja wa mpira, siku mechi itakapochezwa.

Ligi hii ilikuwa imesimasishwa tangu Machi 13. Vilabu vingi vilirejea kufanya mazoezi katikati ya mwezi Aprili, wachezaji wakiwa wanafanya mazoezi kwa makundi. 

Christian Seifert, mkuu wa ligi la mpira wa mpira wa miguu nchini Ujerumani, alisema  "imekuwa ni vigumu kurudia kucheza" licha ya kuwa wanacheza wenyewe na kuwepo kwa makatazo mengine.

Taarifa nyingine mpya ni pamoja na:

Jumatano wiki iliyopita Kansela wa Ujerumani Angela Merkel alitangaza kupunguza baadhi ya nakatazo kwa kuruhusu maduka kufunguliwa baada ya watu wapatao 7,000 kufariki kutokana ns virusi vya corona.

Seifert alisema : "Mechi hizo zitahisi kuwa tofauti  , baada ya mechi ya kwanza tutaelewa kwa nini tunapendelea mechi kuwa na mashabiki. Lakini kwa hali ilivyo inatubidi kujitahidi kufanya kile kinachowezekana kwa wakati huu."

Rais wa shirikisho la ligi la soka barani ulaya bwana Aleksander Ceferin alisema kuwa ana Imani kuwa Ujerumani itaweza  kuonyesha mfano wa kuigwa duniani wa namna ya kurudi katika utekelezaji ukiachia changamoto zilizopo.

"Hii ni hatua kubwa nzuri ya kurejesha kwa watu maisha...\n\ntl;dr:
Ligi kuu ya Ujerumani maarufu ,Bundesliga itarejelea mechi zake bila kuwa na mashabiki uwanjani tarehe 16 Mei.